Den Georg Gearløs-lignende elevator fra 1953, der er omkring 25x5 meter er de seneste uger blevet renoveret for 16 millioner kroner. De seneste tre-fire år har der været mange problemer med maskineriet. Scenemesteren er nærmest løftet op i den syvende himmel. - Vi har utallige gange om natten haft montører inde for at se på elevatoren, når der har været problemer med den. Det slipper vi for nu, siger scenemester Henrik Hansen til TV2/NORD. Det enestående ved den tre-delte elevator er at den har hele fire funktioner. Den kan bruges både som scene, gulv, orkestergrav og tribune med siddepladser ved musikarrangementer eller teaterforestillinger. Den ny elevator skal være helt færdig på tirsdag.

Opsummering:
Ni meter lange tonstunge spindler af gedigen tysk kvalitet sørger nu for at Aalborg Kongres- og Kulturcenters helt unikke sceneelevator har fået en optur